CELEX: 62008TN0140
Language: bg
Date: 2008-04-14 00:00:00
Title: Дело T-140/08: Жалба, подадена на 14 април 2008 г. — Ferrero/СХВП — Tirol Milch (TiMi KINDERJOGHURT)

7.6.2008   
            
            
               BG
            
            
               Официален вестник на Европейския съюз
            
            
               C 142/35
            
         Жалба, подадена на 14 април 2008 г. — Ferrero/СХВП — Tirol Milch (TiMi KINDERJOGHURT)
   (Дело T-140/08)
   (2008/C 142/63)
   Език на жалбата: английски
   Страни
   
      Жалбоподател: Ferrero SpA (Aлба, Италия) (представители: C. Gielen, lawyer, и F. Jacobacci, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Tirol Milch rGmbH (Инсбрук, Aвстрия)
   Искания на жалбоподателя
   
               —
            
            
               Да се отмени решението на втори апелативен състав на Службата за хармонизация във вътрешния пазар (марки и дизайни) от 30 януари 2008 г. по преписка R 628/2007-2; и
            
         
               —
            
            
               да се осъди СХВП да заплати съдебните разноски.
            
         Правни основания и основни доводи
   
      Регистрирана марка на Общността, предмет на искане за обявяване на недействителност: Словна марка, състояща се от думите „TiMi KINDERJOGHURT“ за стоки от клас 29 — заявка № 792 978
   
      Притежател на марката на Общността: Tirol Milch reg. Gen. mbH
   
      Страна, която иска обявяване на недействителността на марката на Общността: Жалбоподателят
   
      Решение на отдела по заличаването: Недействителност на марката, предмет на спора
   
      Решение на апелативния състав: Отмяна на решението на отдела по заличаването и отхвърляне на искането за обявяване на недействителност
   
      Изложени правни основания: Втори апелативен състав допуска грешка като приема, че предходните окончателни решения, постановени между същите страни и които се отнасят до същата марка, са задължителни при последващо искане за обявяване на недействителност пред отдела по заличаването и апелативния състав; Нарушение на член 8, параграф 1, буква б) и член 8, параграф 5 от Регламент № 40/94 на Съвета, тъй като оспорваната марка е подобна на по-ранна марка.